从12世纪挨末阶段开始，日本个统治权就转移到日本武士贵族个手里向。到13世纪，出身清和源氏个源赖朝立在镰仓开幕，建立自家个幕府势力。到1270年代，统治日本个是北条氏个当主北条时宗。个辰光，元帝国已经基本拿南宋灭脱，就开始大局讨伐日本。元世祖忽必烈六次派使者要求日本朝貢，侪失敗，於是老羞成怒，发动蒙古袭来。1274年蒙古人搭伊拉个仆从高丽军队，發動第一趟侵日戰爭，先屠杀对马岛个日本老百姓，又到九州岛个博多湾登陆，弗过嘸几天就遭遇台风，畀灭脱。1281年七月，忽必烈灭脱南宋之后，又發動第二趟侵日戰爭，日本史書拿迭个战争叫做“弘安之役”，个趟，为克服之前个吃亏，让南宋个范文虎、李庭率南宋降卒十万人，先到次能、志賀二島。弗过，因为个趟日軍有所准备，侵略兵力又遇到颱風，最後又慘敗。通常认为台风（日本人称之为“神风”）搭元軍不擅水戰是造成失败个主要原因。之后，元世祖又準備搞第三趟侵日，弗过因为个辰光元帝国又立在侵略安南，所以嘸重新发动。元帝国之后搭日本个民间贸易一直持续，弗过官方接触就聊胜于无哉